ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΠΙΛΟΓΗ ΟΡΚΩΤΩΝ ΛΟΓΙΣΤΩΝ - ΕΛΕΓΚΤΩΝ

Η ΔΕΥΑ Πάτρας, προκειμένου να γίνει επιλογή Ορκωτών Λογιστών-Ελεγκτών για τη διενέργεια του τακτικού διαχειριστικού ελέγχου οικονομικής χρήσης έτους 2017 της επιχείρησης, καλεί τις ενδιαφερόμενες εταιρίες ή κοινοπραξίες που είναι εγγεγραμμένες στο μητρώο Ορκωτών Λογιστών της παρ. 1 του άρθρου 13 του π.δ. 226/1992(Α'.120) να εκδηλώσουν το ενδιαφέρον τους και να υποβάλλουν σχετική οικονομική προσφορά, που θα συνοδεύεται από τα παρακάτω δικαιολογητικά:

* Βεβαίωση εγγραφής στο ειδικό μητρώο Ορκωτών Ελεγκτών-Λογιστών (Σ.Ο.Ε.Λ.)
* Πιστοποιητικά ασφαλιστικής και φορολογικής ενημερότητας που θα ισχύουν την καταληκτική ημερομηνία υποβολής της προσφοράς
* Απόσπασμα ποινικού μητρώου γενικής χρήσης

(υποχρέωση προσκόμισης για εταιρίες με νομική μορφή ΕΠΕ,ΟΕ,ΕΕ οι διαχειριστές

και για εταιρίες με νομική μορφή ΑΕ ο Πρόεδρος και ο Δ/νων σύμβουλος)

Όσοι επιθυμούν να συμμετάσχουν στην διαδικασία απαιτείται να καταρτίσουν και να υποβάλουν εγγράφως προσφορές με τα απαραίτητα δικαιολογητικά μέχρι την καταληκτική ημερομηνία στην ελληνική γλώσσα σε σφραγισμένο φάκελο.

Οι οικονομικές προσφορές μπορούν να υποβληθούν στο πρωτόκολλο της ΔΕΥΑ ή να αποσταλούν ταχυδρομικά ή με άλλο τρόπο (πλην ηλεκτρονικού ταχυδρομείου) με την προϋπόθεση ότι αυτές θα έχουν περιέλθει στην υπηρεσία (πρωτόκολλο) μία μέρα πριν την καταληκτική ημερομηνία.

Προσφορές που κατατίθενται εκπρόθεσμα δε γίνονται δέκτες.

Η οικονομική προσφορά, δηλαδή η προσφερόμενη τιμή δίδεται σε ευρώ και θα αναφέρεται η τιμή χωρίς Φ.Π.Α. σε ευρώ αριθμητικά και ολογράφως.

-Καταληκτική ημερομηνία για την υποβολή προσφοράς είναι η 15η  Απριλίου του έτους 2019 ημέρα Δευτέρα.

Η διεύθυνση αποστολής της οικονομικής προσφοράς είναι:

ΔΕΥΑΠ

Γραφείο Πρωτοκόλλου

Ακτή Δυμαίων 48 Πάτρα Τ.Κ. 26333

Τηλ. Για πληροφορίες:

2610. 366.266 Κα Βασιλική Σταθοπούλου

Η Διευθύντρια της Οικονομικής Διεύθυνσης

Βασιλική Σταθοπούλου